Uporabniški priročnik za VAIO

Opravilo

# Odstranjevanje vsebine za obnavljanje za sprostitev prostora na disku

Na vgrajeni napravi za shranjevanje je obnovitvena particija, v kateri so shranjeni podatki za obnovitev sistema. Če je v računalnik VAIO vgrajen pogon SSD, vam priporočamo, da zmanjšate obnovitveno particijo, tako da odstranite te podatke in sprostite nezasedeni prostor na pogonu C: (ali na zadnjem pogonu na seznamu pogonov, npr. D:).
Če želite odstraniti podatke za obnovitev sistema ali obnoviti računalnik, ko odstranite podatke, potrebujete nosilec podatkov za obnovitev.
Če odstranite vsebino za obnovitev, ne boste mogli uporabljati funkcije osveževanja.
V modelu brez vgrajenega optičnega pogona za disk z računalnikom povežite zunanji optični pogon (ni priložen). [Podrobnosti]
Če je priložen napajalnik ali napajalni kabel, ga vključite v vir napajanja.

1. Ustvarite nosilec podatkov za obnovitev, če tega še niste storili. [Podrobnosti]

1. Ko je računalnik v normalnem načinu delovanja, v optični pogon vstavite disk Recovery Media ali pa v vrata USB računalnika VAIO priključite pomnilniški ključek USB (ni priložen).

1. Izklopite računalnik VAIO.

1. Pritisnite tipko ASSIST, da se prikaže zaslon VAIO Care Rescue Mode in izberite Start from media (USB device/optical disc).

Upoštevajte navodila na zaslonu, dokler se ne prikaže zaslon Izberite možnost (Choose an option).

1. Izberite Odpravi težave (Troubleshoot) in Recovery and maintenance.
   Upoštevajte navodila na zaslonu, dokler se ne prikaže zaslon VAIO Care (Rescue Mode) : Recover or maintain your system.

1. Izberite Tools in Remove recovery partition.

1. Upoštevajte navodila na zaslonu.

Sorodna tema
Ustvarjanje drugih pogonov (spreminjanje particij)
Ustvarjanje particij