Uporabniški priročnik za VAIO

Opravilo

# Vstavljanje pomnilniških kartic SD

Računalnik VAIO je opremljen z režo za pomnilniško kartico SD. To režo lahko uporabljate za prenos podatkov med digitalnimi fotoaparati, videokamerami, predvajalniki glasbe in drugimi avdio/video napravami.
Vrste pomnilniških kartic, ki jih podpira reža za pomnilniško kartico SD na računalniku:

- pomnilniška kartica SD,

- pomnilniška kartica SDHC,

- pomnilniška kartica SDXC,

Če želite vstaviti pomnilniško kartico SD, upoštevajte naslednje korake.

1. Poiščite režo za pomnilniško kartico SD na računalniku.

Namig

- Reža za pomnilniško kartico SD v računalniku deluje tudi kot reža »Memory Stick«.

1. Pomnilniško kartico SD obrnite tako, da bo puščica usmerjena proti reži, nato pa jo pazljivo potisnite v režo, da se zaskoči.

Ko vstavite kartico v režo, se v oknu Računalnik (Computer) [Podrobnosti] prikaže ikona pomnilniške kartice SD.
Opomba

- Pazite, da kartico SD pri vstavljanju v režo pravilno usmerite. Če poskušate v režo vstaviti kartico, ki je obrnjena narobe, lahko poškodujete režo. Več informacij najdete v priročniku, ki ste ga dobili skupaj s pomnilniško kartico SD.

- Ikona pomnilniške kartice SD v oknu Računalnik (Computer) [Podrobnosti] ne bo prikazana, dokler ne vstavite kartice.

Namig

- Ob prvem vstavljanju pomnilniške kartice SD v režo se lahko prikaže okno s pozivom za namestitev programske opreme gonilnika. V takem primeru sledite navodilom na zaslonu za namestitev gonilnika.

- Med branjem podatkov s kartice SD ali zapisovanjem podatkov nanjo sveti lučka dostopa do nosilcev podatkov.

Sorodna tema
Odstranjevanje pomnilniških kartic SD
Opombe v zvezi z uporabo pomnilniških kartic SD