Uporabniški priročnik za VAIO

Opravilo

# Opombe v zvezi z obnavljanjem

Pred obnavljanjem računalnika VAIO pozorno preberite naslednje opombe.

## Pomembne opombe v zvezi z obnovitvijo

- Z obnovitvijo računalnika VAIO boste izbrisali vse podatke na vgrajeni napravi za shranjevanje in ponastavili vse nastavitve na izvirne tovarniške. Zagotovite, da imate varnostno kopijo pomembnih podatkov.
  Če želite ohraniti glavne nastavitve in osebne podatke, osvežite računalnik. [Podrobnosti]

- Pred obnavljanjem iz računalnika VAIO odklopite vse zunanje naprave razen napajalnega kabla, napajalnika in naprav, zahtevanih za obnovitev.

- Med obnovitvijo naj bo v računalnik VAIO priključen napajalni kabel ali napajalnik.

- Obnovitve ne zaustavite, dokler ni končana.

- Če ste pozabili geslo in ne morete začeti postopka obnovitve, se za ponastavitev gesla obrnite na pooblaščeni servisni center ali službo za podporo strankam družbe Sony. Plačati boste morali stroške ponastavitve.

## Opombe o programih

- Z obnavljanjem računalnika VAIO lahko obnovite samo vnaprej nameščene programe. Programov, ki ste jih namestili sami, ali podatkov, ki ste jih ustvarili od nakupa računalnika, ne morete obnoviti. Poleg tega ne morete obnoviti samo operacijskega sistema Windows.

- V nekaterih vnaprej nameščenih programih so na voljo možnosti za samostojno odstranjevanje in nameščanje programov. Vendar pa ta programska oprema v računalniku VAIO morda ne bo delovala pravilno, če boste uporabljali te možnosti.

- Z namestitvijo programov za spreminjanje velikosti particij boste morda onemogočili obnavljanje ali ustvarjanje nosilca podatkov za obnovitev. Če se želite temu izogniti, nosilca podatkov za obnovitev ustvarite takoj, ko je računalnik VAIO pripravljen za uporabo. [Podrobnosti]

Sorodna tema
O obnovitvi
Ustvarjanje diska Recovery Media
Obnovitev z obnovitvene particije
Obnovitev z nosilcem podatkov za obnovitev