Uporabniški priročnik za VAIO

Reference

# Uporaba sledilne tablice

Če s prstom potegnete po sledilni tablici, lahko premaknete kazalec na zaslonu računalnika.
Ko je kazalec na želenem elementu ali predmetu, pritisnite območje leve ali desne tipke, da izvršite različne ukaze ali prikažete menije.

1. Območje leve tipke

1. Območje desne tipke

Namig

- Oblika sledilne tablice se razlikuje glede na model računalnika, ki ga kupite.

### Klik

Ko je kazalec na želenem elementu ali predmetu, enkrat pritisnite območje leve tipke.
Ali pa enkrat tapnite sledilno tablico.

### Dvoklik

Ko je kazalec na želenem elementu ali predmetu, dvakrat hitro pritisnite območje leve tipke.
Ali pa dvakrat hitro tapnite sledilno tablico.

### Klik z desno tipko

Ko je kazalec na želenem elementu ali predmetu, enkrat pritisnite območje desne tipke.
Ali pa tapnite sledilno tablico z dvema prstoma.
Prikažete lahko različne menije bližnjic, odvisno od mesta kazalca.

### Vlečenje

Ko je kazalec na želenem elementu ali predmetu, enkrat pritisnite območje leve tipke in medtem ko ga držite, s prstom potegnite po sledilni tablici.
Ali pa dvakrat hitro tapnite sledilno tablico in pri drugem tapu s prstom potegnite po njej.

### Vlečenje in spuščanje

Ikono, na primer datoteko, povlecite na želeno mesto in odmaknite z območja leve tipke.
Ali pa dvakrat hitro tapnite ikono in pri drugem tapu s prstom potegnite do želenega mesta, nato pa dvignite prst s sledilne tablice.

### Drsenje

Za navpično pomikanje po zaslonu z dvema prstoma potegnite navzgor in navzdol na sledilni tablici.
Za vodoravno pomikanje na zaslonu z dvema prstoma potegnite z ene strani sledilne tablice na drugo.

### Pomik nazaj ali naprej brez premikanja kazalca

Med ogledom spletnih mest, slik in drugih elementov se s tremi prsti dotaknite sledilne tablice in jih potegnite z ene strani sledilne tablice na drugo, da izvedete postopke »nazaj/naprej«, ne da bi premaknili kazalec.

### Povečevanje in pomanjševanje

Med ogledom spletnih mest, slik in drugih elementov na sledilni tablici razmaknite (za povečavo) ali približajte (za pomanjšavo) dva prsta. Razmaknite prsta, če želite povečati prikaz, in ju približajte, če želite pomanjšati prikaz.

### Odpiranje menija s programi

S prstom se dotaknite zgornjega robu sledilne tablice in ga povlecite navzdol.
Meni s programi se ne prikaže, če program ne podpira menija s programi.

### Odpiranje čarobnih gumbov

S prstom se dotaknite desnega robu sledilne tablice in ga povlecite v levo. [Podrobnosti]

### Preklapljanje med programi

S prstom se dotaknite levega robu sledilne tablice in ga povlecite v desno, da preklopite na delujoči program. Če se izvaja več programov, ponovite to dejanje, da preklopite med programi v padajočem vrstnem redu od programa, ki ste ga nazadnje uporabljali.
Opomba

- Te poteze (premikanje, nazaj/naprej, povečava/pomanjšava, odpiranje menija s programi, odpiranje čarobnih gumbov in preklapljanje med programi) morda ne bodo delovale, kar je odvisno od pogojev delovanja računalnika VAIO.

Namig

- Če si želite ogledati podrobne informacije o uporabi sledilne tablice, zaženite VAIO Control Center [Podrobnosti], kliknite Mouse and Keyboard in upoštevajte navodila v videoposnetku s predstavitvijo.

Sorodna tema
Omogočanje/onemogočanje sledilne tablice
Onemogočanje funkcije tapkanja na sledilni tablici
Omogočanje/onemogočanje funkcije dotika sledilne tablice