Uporabniški priročnik za VAIO

Opravilo

# Komunikacija z drugo napravo BLUETOOTH(R), na primer miško

Na računalnik VAIO lahko priključite naprave BLUETOOTH.
Za podrobnosti o povezavi BLUETOOTH glejte O funkciji BLUETOOTH. [Podrobnosti]

1. Odprite čarobne gumbe [Podrobnosti] in izberite Nastavitve (Settings).

1. V spodnjem desnem kotu izberite Spremeni nastavitve računalnika (Change PC settings).

1. V levem podoknu na zaslonu Nastavitve (PC settings) izberite Brezžično (Wireless).

1. Možnost Način v letalu (Airplane mode) spremenite na Izklopljeno (Off), možnost Bluetooth pa na Vklopljeno (On).

Namig

- Če je računalnik VAIO združljiv s hitro tehnologijo BLUETOOTH in ga nameravate uporabljati za hitro povezavo, nastavitev Wi-Fi pod Brezžične naprave (Wireless devices) spremenite v Vklopljeno (On).

1. V levem podoknu na zaslonu Nastavitve (PC settings) izberite Naprave (Devices).

1. Ko povezujete miško BLUETOOTH, jo vklopite in pritisnite tipko za povezovanje.

Namig

- Več informacij o pripravi naprave na povezovanje najdete v priročniku, ki ste ga dobili skupaj z napravo BLUETOOTH.

1. Izberite Dodaj napravo (Add a device).

Računalnik VAIO poišče naprave in prikaže seznam naprav. Za registracijo naprave upoštevajte navodila na zaslonu.
Opomba

- Odvisno od naprave BLUETOOTH, lahko traja nekaj časa, preden računalnik VAIO najde napravo. Če se vaša naprava ne prikaže na seznamu, ponovite postopek za pripravo naprave na vzpostavitev povezave (pritisnite na primer tipko za vzpostavitev povezave).

- Postopek za vzpostavljanje povezave se razlikuje glede na napravo BLUETOOTH. Informacije o postopku najdete v priročniku, ki ste ga dobili skupaj z napravo.

Namig

- Za podrobnosti o postopkih odprite Pomoč in podpora sistema Windows (Windows Help and Support) [Podrobnosti] in v polje vnesite »BLUETOOTH«.

- Če naprava BLUETOOTH za vzpostavljanje povezave zahteva preverjanje pristnosti, se prikaže okno za vnos ključa. Upoštevajte navodila na zaslonu, da izmenjate ključ med napravo BLUETOOTH in računalnikom VAIO. Če ne želite vzpostaviti povezave, v oknu izberite gumb Prekliči (Cancel).

- Geslo je skrivna številka, ki jo mora uporabnik vnesti med postopkom preverjanja pristnosti, da omogoči medsebojno komunikacijo BLUETOOTH med dvema napravama. Vnesite isti alfanumerični niz (razlikovanje med malimi in velikimi črkami) v obeh napravah in tako omogočite komunikacijo med njima. Geslo lahko spremenite pri vsakem preverjanju pristnosti, vendar morate v postopku preverjanja pristnosti v obeh napravah vnesti isto geslo. Podrobnosti o ključu za napravo BLUETOOTH najdete v priročniku, ki ste ga dobili skupaj z napravo. Če je ključ BLUETOOTH vnesen za določen čas, bo zaradi varnosti povezava prekinjena. V tem primeru poskusite znova.

Sorodna tema
O funkciji BLUETOOTH(R)
Prekinitev povezave BLUETOOTH(R)
Opombe v zvezi z uporabo funkcije BLUETOOTH(R)
O varnosti BLUETOOTH(R)