Uporabniški priročnik za VAIO

Reference

# Združljiva pomnilniška kartica »Memory Stick«

Velikosti in vrste nosilcev podatkov, ki jih podpira reža za pomnilniško kartico »Memory Stick« na računalniku VAIO:

- »Memory Stick Duo«

- »Memory Stick PRO Duo«

- »Memory Stick PRO-HG Duo«*

- »Memory Stick Micro«

* Reža »Memory Stick Duo« v računalniku VAIO ne podpira 8-bitnega vzporednega prenosa podatkov (hiter prenos podatkov).
Opomba

- Računalnik VAIO podpira samo pomnilniške kartice »Memory Stick« z velikostjo Duo, ne podpira pa kartic »Memory Stick« s standardno velikostjo.

- Če želite uporabljati pomnilniško kartico »Memory Stick Micro« (»M2«), jo vstavite v prilagojevalnik »M2« Duo. Če kartico vstavite neposredno v režo za pomnilniško kartico »Memory Stick Duo« brez prilagojevalnika, je morda ne boste mogli odstraniti iz reže.

- Računalnik VAIO je preverjen in potrjen za uporabo s pomnilniškimi karticami »Memory Stick« znamke Sony z velikostjo do 32 GB, ki so na voljo od septembra 2012. Vendar združljivost kartic »Memory Stick« ni zagotovljena v vseh primerih.

- Reža »Memory Stick« v vašem računalniku VAIO ne podpira funkcije avtorske zaščite kartice »Memory Stick«.

- Če »Memory Stick« uporabljate v prostoru, izpostavljenem statični elektriki ali električnemu šumu, se lahko shranjeni podatki izgubijo.

- Največja možna velikost datoteke na pomnilniških karticah »Memory Stick PRO Duo« ali »Memory Stick PRO-HG Duo« je manj kot 4 GB, kot je opredeljeno v specifikacijah datotečnega sistema.

Sorodna tema
O pomnilniški kartici »Memory Stick«
Vstavljanje pomnilniške kartice »Memory Stick«
Odstranjevanje pomnilniške kartice »Memory Stick«
Formatiranje pomnilniške kartice »Memory Stick«
Opombe o uporabi pomnilniških kartic »Memory Stick«