Uporabniški priročnik za VAIO

Opravilo

# Vstavljanje pomnilniške kartice »Memory Stick«

V tej temi je pojasnjeno vstavljanje kartice »Memory Stick«.

1. Poiščite režo za pomnilniško kartico »Memory Stick«.

Namig

- Reža »Memory Stick« v računalniku deluje tudi kot reža za pomnilniško kartico SD.

1. Pomnilniško kartico »Memory Stick« obrnite tako, da bo puščica usmerjena proti reži, nato pa jo pazljivo potisnite v režo, da se zaskoči.

Sistem samodejno zazna kartico »Memory Stick« in prikaže vsebino kartice »Memory Stick«*. Če se ne namizju ne prikaže noben element, odprite Računalnik (Computer) [Podrobnosti] in dvokliknite ikono »Memory Stick«*.
* Črka pogona za režo za pomnilniško kartico »Memory Stick« (na primer »E:«) je odvisna od konfiguracije sistema računalnika VAIO.
Opomba

- Ko vstavite kartico »Memory Stick« v režo, se v oknu Računalnik (Computer) [Podrobnosti] prikaže ikona »Memory Stick«.

- Če kartice »Memory Stick« ni mogoče vstaviti brez težav, jo previdno odstranite in preverite, ali je pravilno usmerjena. Ko vstavljate kartico »Memory Stick«, jo obrnite tako, da puščica kaže v pravilno smer. Če kartice »Memory Stick« ne morete vstaviti brez težav, je ne poskušajte vstaviti tako, da pri tem uporabljate silo, saj lahko pri tem poškodujete računalnik VAIO ali nosilec podatkov.

Namig

- Ob prvem vstavljanju pomnilniške kartice »Memory Stick« v režo se lahko prikaže okno s pozivom za namestitev programske opreme gonilnika. V takem primeru sledite navodilom na zaslonu za namestitev gonilnika.

Sorodna tema
O pomnilniški kartici »Memory Stick«
Združljiva pomnilniška kartica »Memory Stick«
Odstranjevanje pomnilniške kartice »Memory Stick«
Formatiranje pomnilniške kartice »Memory Stick«
Opombe o uporabi pomnilniških kartic »Memory Stick«